20050613
Решение 2005/495/ОВППС на Съвета
от 13 юни 2005 година
за сключване на споразумение между Европейския съюз и Украйна за установяване на рамка за участието на Украйна в операциите на Европейския съюз по управление на кризи
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 24 от него,
като взе предвид препоръката на председателството,
като има предвид, че:
(1) Условията във връзка с участието на трети страни в операциите на Европейския съюз по управление на кризи следва се определят в споразумение за установяване на рамката за такова евентуално бъдещо участие, а не тези условия да се дефинират отделно за всяка конкретна операция.
(2) След като беше дадено разрешение от Съвета на 23 февруари 2004 г., председателството, подпомогнато от генералния секретар/върховния представител, договори споразумение между Европейския съюз и Украйна за установяване на рамката за участието на Украйна в операциите на Европейския съюз по управление на кризи.
(3) Споразумението следва да бъде одобрено,
РЕШИ:
Член 1
Споразумението между Европейския съюз и Украйна за установяване на рамка за участието на Украйна в операциите на Европейския съюз по управление на кризи се одобрява от името на Европейския съюз.
Текстът на споразумението е приложен към настоящото решение.
Член 2
Председателят на Съвета е упълномощен да назначи лицето/лицата, оправомощено/и да подпише/ат споразумението, с цел да се обвърже Европейският съюз.
Член 3
Настоящото решение влиза в сила от датата на неговото приемане.
Член 4
Настоящото решение се публикува в Официален вестник на Европейския съюз.
Съставено в Люксембург на 13 юни 2005 година.